Shqipëri, nis vaksinimi anticovid i personave mbi 80 vjeç
Nisja e procesit të vaksinimit në Shqipëri duket se ka ndikuar në zbehjen e kujdesit për të respektuar masat kundër përhapjen së COVID-19-s.
E shoqëruar nga djali i saj, 90 vjeçarja Nake Taflaj sapo ka bërë vaksinën anticovid në qendrën e vaksinimit në pallatin e lojrave me dorë të qytetit të Shkodrës. Ajo thotë se u njoftua për të bërë vaksinën nga mjekja e familjes dhe se pas vaksinimit, ndihet shumë mirë. “”, thotë ajo. Pjesa më e madhe e të moshuarve mbi moshën 80 vjeç nuk hezitojnë të vaksinohen ashtu sikurse edhe 85 vjeçari Shyqri Halili, i cili sot u vaksinua në qendrën e vaksinimit në Shkodër. “”, thotë ai. Nisja e procesit të vaksinimit në Shqipëri duket se ka ndikuar në zbehjen e kujdesit ndaj masave për mospërhapjen e Covid-19. Të moshuarit shprehen se në rrugë shihen pak njerëz me maska dhe se lokalet dhe kafenetë janë të mbushura. Në Shqipëri tashmë ka përfunduar procesi i vaksinimit në azile ku strehohen të moshuarit, proces ky që nisi me 16 shkurt nga qyteti i Shkodrës. Mjekja Hedije Bilali thotë se është i rëndësishëm vaksinimi i personave mbi moshën 80 vjeç pasi infektimi i tyre me Covid-19 lë pasoja edhe për sëmundje të tjera. “”. Xheni Halili, drejtoreshë e njësisë vendore të kujdesit shëndetësor në Shkodër, ndjek nga afër procesin e vaksinimit të të moshuarve. Ajo thotë se pas disa vështirësive që u krijuan ditët e para, tashmë procesi i vaksinimit të të moshuarve është normalizuar. Sipas drejtoreshës Halili, deri tani në Shkodër janë vaksinuar 2800 persona, kryesisht mjekë dhe infermierë të vijës së parë të frontit si dhe rreth 400 të moshuar. “”. Në Shqipëri sipas Ministrisë së Shëndetësisë, që nga data 11 janar, kur nisi fushata e vaksinimit “Shqipëria Buzëqesh”, kanë marrë vaksinën rreth 16 mijë persona, shifër kjo ende e ulët krahasuar me numrin e madh të atyre që pritet të vaksinohen. Ndërkohë vazhdon të rritet me shpejtësi numri i të infektuarve me Covid-19. Që nga fillimi i pandemisë, një vit më parë, në Shqipëri rregjistrohen rreth 110 mijë raste pozitive ndërsa 1856 persona kanë humbur jetën.